‘સાવધાની હટી તો દુર્ઘટના ઘટી’ જેવો એક બીજો કિસ્સો દાહોદમાં રહેતા એક 18 વર્ષીય તરૂણનો છે. ધોરણ 12 બોર્ડની પરીક્ષામાં ખૂબ સારા માર્ક સાથે ઉત્તિર્ણ થયેલો આ તરૂણ ગયા વર્ષે દિવાળીના દિવસે હાથમાં ટેટા ફોડી રહ્યો હતો. ટેટાને હવામાં ઉછાળતા અચાનક તે આંખ પાસે આવીને ફૂટ્યો હતો. ટેટામાં રહેલો દારૂગોળો અને સૂક્ષ્મ કાંકરી સીધી જ તરૂણની આંખમાં આવીને વાગી હતી. તિક્ષ્ણ કાંકરી સીધી આંખને ચીરી પડદા પાછળ જતી રહી હતીં. આ તરૂણને લઈ તેના માતા-પિતા જુદાજુદા ચાર-પાંચ સર્જન્સ પાસે રિફર થઈને અમદાવાદના ઓક્યુલર ટ્રોમા સર્જન ડૉ. પાર્થ રાણા પાસે આવ્યા હતાં.